**Give-us- מערכת להצלת מזון ותרומתו לנזקקים**

**רקע כללי:**

מדי שנה 2.5 מיליון טונות של מזון נזרקים בישראל, זה כולל גם משקי בית.

לפי מחקרים, ניתן למנוע מחצית מבזבוז המזון בישראל בלבד, כלומר לחסוך 1.2 מיליון טון מזון, נציין כי בישראל לבדה חיים כחצי מיליון אזרחים בחוסר ביטחון תזונתי.

אפשר להציל את חלק מהאוכל שנזרק על ידי קייטרינג, מקומות עבודה, אולמות אירועים וסופרמרקטים גדולים.

בישראל אין מענה לזריקת מזון מצד עסקים גדולים וגם עסקים קטנים כמו סופרמרקטים קטנים, ירקות, מסעדות, בתי קפה ומאפיות.

המערכת אמורה לתת מענה הן להצלת מזון בארגונים הנזכרים למעלה והן להצלת מזון מעסקים קטנים, כגון סופרמרקטים קטנים, ירקות, מסעדות, בתי קפה ומאפיות.

**הצלת מזון בארגונים גדולים- דיווח על עודפי מזון:**

**ארגונים גדולים:**

אולמות אירועים.

מקומות עבודה גדולים.

קייטרינג.

רשתות שיווק מזון.

**דיווח על עודף מזון מבושל:**

ארגון גדול שיש לו כמויות גדולות של מזון שאינו נאכל ומתאים לצריכה, יוכל לדווח במערכת שיש לו כמות גדולה של מזון ובכך ליידע את העמותה המספקת מזון לנזקקים ובכך לייעל את תהליך.

לאחר מילוי הפרטים במערכת, המערכת תשלח דיווח לפי החלטת הארגון:

* דיווח כללי לכל העמותות באזור.
* דיווח לעמותה ספציפית אחת או יותר.

לאחר דיווח הארגון תישלח הודעה לעמותות הרלוונטיות והם יקבלו דיווח במערכת על עודפי המזון ויצטרכו לאשר או לדחות.

במקרה של דחייה, ובתנאי שהארגון בחר בהודעה ספציפית לעמותה אחת, תישלח הודעה לכל העמותות הרלוונטיות באופן אוטומטי.

במקרה שהעמותה אישרה במערכת את רצונה לאסוף את המזון, תיחסם האפשרות של עמותות אחרות לאשר.

כמו כן, לעמותה תינתן אפשרות להתחרט, ולאחר מכן תשלח הודעה מתאימה במערכת לארגון התורם, והוא יוכל לבחור למי לתרום במקום.

העמותה תדע בדיוק כמה אוכל יש ולאילו מקומות ללכת כדי לאסוף את האוכל.

הארגון ידווח על מסגרת הזמן שבה הוא מעוניין שהמזון ייאסף ובכך ימנע בזבוז זמן וכוח אדם ובזבוז שטחי אחסון.

זה יחסוך מקום, זמן ויכול גם להבטיח את איכות המזון.

ניתן לדווח במערכת עודף מזון טרי כגון ירקות, פירות, לחמים ועוד, הדיווח יתבצע באותו אופן כמו הדיווח על אוכל מבושל.

תהיי אפשרות לערוך תרומה אם התגלה כי יש מזון שלא ניתן למסירה או שניתן להגדיל את התרומה והתרומה עדין לא נאספה על ידי העמותה.

אורך חיי התרומה יהיה 24 שעות, לאחר מכן התרומה תמחק באופן אוטומטי ותשלח התראה לתורם לפני ביצוע המחיקה.

במידה והתרומה לא נאספה לפי זמן האיסוף שנקבע, תשלח התראה לתורם והוא יוכל לבטל את אישור העמותה לקבלת התרומה ולהחזירה למצב זמין לכל שאר העמותות.

**דיווח על מזון טרי - פירות וירקות:**

ארגון נוסף, מרכולים גדולים שיש להם עודפי מזון טרי, כמו ירקות ופירות, יוכלו לדווח במערכת והעמותה תוכל לאסוף ולתת לנזקקים.

בדיווח על עודפי מזון מהארגונים, ניתן יהיה לכתוב את כמויות המזון ואף לצלם את האוכל לעמותה.

הדיווח יהיה זהה לדיווח על אוכל מבושל.

רשימת תרומות:

רשימה של תרומות מארגונים גדולים תופיע באתר.

יהיו 2 סטאטוסים:

ירוק - תרומה פנויה.

אדום - תרומה סומנה, אך טרם נאספה.

ניתן יהיה לראות תרומות לפי עיר.

תרומה שנאספה נמחקת מהרשימה על ידי התורם, כל גורם מוסמך מהארגון יכול למחוק תרומות מהרשימה, לאחר שנאספה או אינה זמינה מסיבה אחרת.

**הצלת מזון בארגונים קטנים- דיווח על עודפי מזון:**

**ארגונים קטנים:**

סופרמרקט שכונתי קטן.

ירקניה.

מסעדות.

בתי קפה.

מאפיות.

**דיווח על מזון טרי:**

דרך נוספת לחסוך במזון ולתת לנזקקים היא קישור ישיר בין התורמים לנזקקים.

לעסקים קטנים רבים יש עודפי מזון טרי כמו ירקות ופירות וגם אוכל מוכן כמו מאפים ולחמים.

הכמויות אינן גדולות ולכן אינן מצדיקות הגעת משאית העמותה לאיסוף, אך במצטבר יש בכל העסקים הקטנים כמויות גדולות של מזון שהוא ראוי למאכל אבל נזרק לפח.

במערכת יתאפשר גם לעסקים קטנים לתרום עודפי מזון ולא לזרוק אותו.

התורמים ידווחו באפליקציה על יתרת המזון, סוגי המזון והכמויות ויהיה אפשר להעלות תמונה של המזון הנתרם.

התורם ידווח על מיקום התרומה, כדי להקל על הנזקקים שבאים לאסוף.

כל עסק יכול להפוך לתורם.

אורך החיים של תרומה יהיה 5 שעות ברירת מחדל, אלא אם התורם החליט אחרת, זמן קצר יותר, כמו כן במידה וראה התורם כי התרומה כבר נאספה במלואה, הוא יוכל למחוק אותה באופן יזום מהרשימה.

**קבלת התראה מהמערכת:**

נזקק הרשום במערכת יקבל הודעה על כך ויוכל לאסוף את המזון מבתי העסק בצורה מסודרת ואנונימית.

הנזקק יוכל להגדיר עבור איזה מזון הוא רוצה לקבל התראה ובאיזה מרחק מהבית.

**רשימת תרומות:**

תהיה רשימה של כל התרומות.

ניתן יהיה לסווג לפי קטגוריות כמו ירקות, פירות, מאפים ולחמים וארוחות חמות.

ניתן יהיה לראות תרומות לפי עיר.

**מידע משתמש:**

כל משתמש חייב להיכנס למערכת באמצעות שם משתמש וסיסמה.

עסקים גדולים וקטנים יוכלו להשתמש במספר עסק כשם משתמש. לדעתי לא רצוי.

אנשים נזקקים ישתמשו באימייל כשם משתמש. לדעתי לא רצוי.

עמותות ישתמשו במספר העמותה כשם משתמש. לדעתי לא רצוי.

למערכת תהיה גישה דרך אתר אינטרנט לארגונים ועמותות גדולים וגם דרך אפליקציה לעסקים קטנים ולאנשים נזקקים.

המערכת תשמור מידע עבור עסקים קטנים ואנשים נזקקים שם מלא, מייל, מספר טלפון וכתובת.

המערכת תשמור מידע, עבור ארגונים גדולים ועמותות גדולות, אנשי קשר, מייל של אנשי קשר, מספר טלפון של אנשי קשר..

הודעות לנזקקים יישלחו באמצעות הודעות פוש-אפ בטלפון, SMS או מייל לפי בחירת האדם, הודעות לעמותות וארגונים גדולים יתבצעו בכל האמצעים (מייל, SMS ו-push up).

לעמותות, ארגונים גדולים וארגונים קטנים, ניתן יהיה להתחבר בו זמנית ממספר מכשירים, אך גישה לשינוי פרטי התקשרות תתאפשר רק לאיש הקשר.

עבור אנשים נזקקים, לא ניתן יהיה להתחבר בו זמנית ממספר מכשירים.